CELEX: 62014TN0003
Language: bg
Date: 2014-01-02 00:00:00
Title: Дело T-3/14: Жалба, подадена на 2 януари 2014 г. — Anudal Industrial/Комисия

22.2.2014   
            
            
               BG
            
            
               Официален вестник на Европейския съюз
            
            
               C 52/50
            
         Жалба, подадена на 2 януари 2014 г. — Anudal Industrial/Комисия
   (Дело T-3/14)
   2014/C 52/96
   Език на производството: испански
   
      Страни
   
   
      Жалбоподател: Anudal Industrial, SL (Badalona, Испания) (представители: J. García Muñoz, J. Jiménez-Blanco и J. Corral García, abogados)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени членове 1 и 6 от Решението,
            
         
               —
            
            
               при условията на субсидиарност, да отмени член 4 от Решението, доколкото с него се разпорежда възстановяването на помощите, и
            
         
               —
            
            
               да осъди Комисията да заплати всички разноски, свързани с производството.
            
         
      Правни основания и основни доводи
   
   Обжалваното в настоящото производство решение е същото като по дело T-515/13, Испания/Комисия (ОВ C 336, стр. 29).
   В подкрепа на жалбата си жалбоподателят посочва пет правни основания.
   
               1.
            
            
               Обжалваното решение е прието при съществени процесуални нарушения, както и в нарушение на членове 20 и 21 и член 41, параграф 1 от Хартата на основните права на Европейския съюз, тъй като е постановено в резултат на производство, опорочено от грешки при прилагането на правото поради нарушение на членове 107 и 108 ДФЕС, и в него се приема, че мерките, предмет на настоящото производство, представляват държавна помощ, без да е бил доказан техният селективен характер.
            
         
               2.
            
            
               Грешка при прилагането на правото поради нарушение на членове 107 и 108 ДФЕС, тъй като се приема, че мерките, предмет на настоящото производство, представляват държавна помощ, без да е бил доказан техният селективен характер.
            
         
               3.
            
            
               Грешка при прилагането на правото поради нарушение на членове 107 и 108 ДФЕС, тъй като се приема, че мерките, предмет на настоящото производство, представляват държавна помощ, без да е било доказано, че разглежданите мерки оказват влияние върху общностната търговия.
            
         
               4.
            
            
               Грешка при прилагането на правото поради нарушение на член 107, параграф 1 ДФЕС и поради липса на мотиви, тъй като при преценката на наличието на държавна помощ обединенията по икономически интереси и техните инвеститори са квалифицирани като бенефициери, без тази помощ да им предоставя конкурентни предимства, нито да засяга обмена в рамките на Общността в съответните им сектори.
            
         
               5.
            
            
               Грешка при прилагането на правото, тъй като възстановяването на евентуалната помощ е разпоредено в нарушение на принципите на правна сигурност, на защита на оправданите правни очаквания и на равно третиране, както и на член 14 от Регламент (ЕО) № 659/1999.